Trailer: ‘Mission: Impossible – The Final Reckogning’

Den første trailer for den længe ventede ‘Mission: Impossible – The Final Reckoning’ er nu offentliggjort.

Filmen, som tidligere gik under navnet ‘Mission: Impossible – Dead Reckoning Part Two’, ser ud til at byde på både action, drama og gensyn med gamle kendinge fra franchisen. Trailerens byder på klassisk action med Tom Cruise i front, hvor han igen beviser, at han ikke er bange for at være sin egen stuntman.

Sidst vi så Tom Cruise, var til OL, hvor han bar faklen videre fra Paris til Los Angeles på bedste ‘Mission Impossible’-manér – nemlig på en motorcykel.

Selvfølgelig vender Tom Cruise tilbage som den frygtløse Ethan Hunt, men han er ikke alene. Simon Pegg, Ving Rhames og Vanessa Kirby genoptager deres velkendte roller som Benji, Luther og The White Widow. Sammen udgør de et stærkt team, der atter må tackle en umulig mission.

Det seneste kapitel, ‘Mission: Impossible – Dead Reckoning Part One’, blev udgivet i 2023 og er den syvende film i rækken. Filmen efterlod publikum med en uafsluttet mission for Ethan Hunt og hans hold, og spændingen har derfor været stor omkring næste del. Med ‘The Final Reckoning’ fortsætter historien i 2025, hvor vi vil se, om Hunt og hans team endnu en gang kan fuldføre en nærmest umulig mission.

Christopher McQuarrie, der tidligere har instrueret ‘Mission: Impossible – Rogue Nation’ og ‘Mission: Impossible – Fallout’, står igen bag kameraet.

‘Mission: Impossible – The Final Reckoning’ får premiere i biograferne den 22. maj 2025.

Se traileren og plakaten herunder: