Christopher McQuarrie afslører vilde planer for ‘Man of Steel 2’ og ‘Green Lantern’

Efter succesen med Mission: Impossible – Fallout i 2018 forsøgte instruktør Christopher McQuarrie at pitche en ny retning for DC-universet til Warner Bros.

Hans idé omfattede en sammenhængende Man of Steel 2 og et reboot af Green Lantern – begge med Henry Cavill i centrum.

McQuarrie beskrev sit Superman-pitch som “fucking good” og løftede sløret for en Green Lantern-idé, hvor superkraftens svaghed blev nøgleelementet: “Du har uendelig kraft, men kun så meget batteritid. Det kan løbe tør på de værst tænkelige tidspunkter.”

Han prioriterede karakterens konflikt frem for kostumet og så store ligheder – og potentiale for konflikt – mellem Superman og Green Lantern. Henry Cavill havde ifølge instruktøren en stærk idé, som ville have udvidet hele DC-universet.

McQuarrie afslørede også åbningsscenen til Man of Steel 2, inspireret af Pixars Up: “En sekvens uden dialog, hvor man forstår præcis, hvad der driver Superman, og hvad han frygter mest.”

Selvom planerne aldrig blev realiseret, antyder McQuarrie, at vi gik glip af noget episk. Med Mission: Impossible-serien afsluttet, kan han måske få chancen igen.