De-aging teknologi skulle oprindeligt bruges på Tom Cruise i syvende “Mission: Impossible”-film

De ældre skuespillere har mulighed for at få nyt liv med teknologiske effekter. Dog er det ikke alle, som bruger dem.

Advarsel! Denne film omtaler åbningen på “Mission: Impossible – Dead Reckoning Part One”.

Lige nu er der en tendens med at forlænge skuespilleres karriere via foryngende effekter. I “Indiana Jones and The Dial of Destiny” blev hovedrolleindehaver redigeret i post-produktion med de-aging teknologi, som foryngede skuespillerens udseende i en stor del af filmen. Den 81-årige skuespiller har selv været ude og forsvare teknologien og dets brug.

Christopher McQuarrie, som er instruktør på den nye “Mission: Impossible – Dead Reckoning Part One”, havde også overvejet at bruge teknologien på skuespilleren Tom Cruise. Det fortæller han i et interview med Gamesradar. Selvom Cruise, på trods af sine 61 år, ikke virker til at ældes, havde McQuarrie overvejet teknologien i åbningen til den seneste “Mission: Impossible”-film, siden den del af filmen foregår omkring 1989, mens resten af filmen foregår i nutiden.

Hvad McQuarrie fandt ud af efter at have afprøvet teknologien, var, at resultaterne ikke var så vellykkede som først forventet. I stedet sad instruktøren tilbage med en fornemmelse af at blive distraheret fra historien, siden han ikke kunne kapere Cruises udseende efter effekterne. “Mission: Impossible – Dead Reckoning Part One” har derfor ikke anvendt de-aging teknologi. Dog er McQuarrie ikke afvisende for at bruge det i fremtiden. Dog først når teknologien er blevet bedre.

“Mission: Impossible – Dead Reckoning Part One” havde dansk premiere den torsdag den 13. juli.